Document ID: /roh_data/filtered/fineweb-2-filterrobots_roh.jsonl.gz/50447

Per il cussegl communal da Puntraschigna è dentant er cler che la dumonda n’è betg quella sch'i dat in ulteriur cas positiv en vischnanca, dentant cura. Il gremi saja dentant quietà ch’il dispositiv da segirtad da la vischnanca haja funcziunà uschè bain.
Isolaziun e quarantina
La persuna testada positiv sin Covid-19 saja vegnida isolada immediatamain. A maun dal contact tracing han ins pudì eruir las persunas ch’èn stadas en contact cun l’emploià e las trametter en quarantina.
Ulteriuras controllas
Il concept da segirtad da l’hotel pertutgà saja vegnì controllà anc ina giada e per part anc megliurà, scriva la vischnanca. Ultra da quai ha il cussegl communal instradà controllas dals concepts da tut ils alloschis sin territori da Puntraschigna.